CUVÎNT AL SFÂNTULUI IOAN GURA DE AUR, 

DESPRE DESFRÂNARE 

Despre vorba Apostolului: „Din pricina aprinderii, 

fiecare sa -si aibă femeia sa." 

Către izvoarele de miere voiesc sa va îndrum astăzi, 
mierea neavînd niciodată saţiu. Asa este firea cuvintelor 
Sfîntului Apostol Pavel, si toţi cîti îsi răcoresc sufletele din 
aceste izvoare o găsesc prin puterea Duhului Sfînt. Sau, 
mai degrabă, dulceaţa mierii e întrecuta cu totul de 
plăcerea cuvintelor dumnezeieşti. Proorocul arata aceasta 
zicînd: Cît sînt de dulci cerului gurii mele cuvintele Tale, 
mai mult decît mierea, gurii mele (Psalm 118:103). Dar 
farmecul cuvintelor dumnezeieşti întrece în dulceaţa nu 
numai mierea, ci ele sînt mai de preţ decît aurul si orice 
piatra scumpa, si mai curate decît argintul. Cuvintele 
Domnului - zice acelaşi - cuvinte curate, argint cu foc 
lămurit; ispitit de pamînt, curăţit de şapte ori (Psalm 
11:5,6). Pentru aceea, si un înţelept zicea: A mînca miere 
multa nu este bine, iar cuvintele cele mărite trebuie a le 
cinsti (Pildele lui Solomon 25:27). într-adevar, din aceea 
vin adesea boli, dar prin acestea putem sa înlăturam chiar 
slăbiciunile pe care le avem; si încă mierea, în mistuire, 
piere, dar cuvintele dumnezeieşti, cînd s-au mistuit, atunci 
se fac mai plăcute si mai folositoare, si celor ce le gusta, si 
la alţi mulţi. Si cineva, îmbuibîndu-se cu îndestulare dintr-o 
masa încărcata, daca apoi se îngretoseaza si varsă se 
face neplăcut gazdei sale; dar acela care răsufla 1 
învăţătura duhovniceasca împrăştie vecinului sau mult 
miros plăcut. David, care mereu s-a împărtăşit din astfel de 
mîncare, a zis: Inima mea a raspîndit miros de vorba buna 
(Psalm 44:2). Căci este si vorbirea rea care se 
raspîndeste. Si, după cum la mesele atîtatoare mirosul se 
face după felul mîncarilor, tot asa si la puterea vorbelor: 
cum se primesc, tot asa le si raspîndesc mulţi dintre 
oameni. De pilda, daca te-ai dus la teatru [cinematograf, ai 
privit la televizor, calculator, internet... n. n.] si ai auzit 
cîntece destrăbălate, tot de acestea vei raspîndi peste tot 
împrejurul tau; iar daca, ducîndu-te la biserica, ai fost 
partas la vorbele duhovniceşti, de acestea vei si vorbi. De 
aceea a zis si Proorocul: Inima mea raspîndeste miros de 
vorba buna, aratîndu-ne hrana mesei la care a fost partas. 
Fiind încredinţat de aceasta, si Pavel ne-a îndemnat, 
zicînd: Din gura voastră sa nu iasă nici m cuvînt rau, ci 
numai ce este bun spre zidirea cea de trebuinţa, ca sa dea 
har celor ce asculta (Efeseni 4:29). Si care este cuvîntul 
cel rau, întreb? Daca ai învăţat pe cel bun, atunci cunoşti si 
pe cel rau, căci pentru deosebirea aceluia l-a pus pe 
acesta. Deci, care este bun n-aveti nevoie sa învăţaţi de la 
mine, căci chiar Apostolul ne-a arătat firea lui. Căci, cînd a 
zis: ce este bun, a adăugat: pentru zidire, aratînd ca acela 
este bun, care întăreşte pe aproapele. Deci, după cum cel 
care întăreşte este bun, tot asa cel care darîma este rau si 
vrednic de osînda. 

Si tu deci, prea iubitule, daca ai ceva de acest fel de 
spus, care ar putea sa facă mai bun pe ascultător, sa nu 
închizi cuvîntul în clipa mîntuirii; iar daca nu ai nimic de 
acest fel, ci vorbe stricătoare, taci, sa nu osîndesti pe 
aproapele! Căci asa este cuvîntul [osîndirii], nu întăreşte 
pe ascultător, ci-l abate. Căci, daca se îngrijeşte de faptele 
cele bune, adesea se ridica în mîndrie; iar daca este 
neîngrijitor, se face si mai usuratec. Daca îti vine pe buze o 



1 Care „rîgîie", adică. 

vorba ruşinoasa si îndemnatoare la rîs, taci! Căci acel 
cuvînt care porneşte spre desfrînare pe vorbitor si pe 
auzitor este rau si deşteaptă în om pofte urîte. Si, după 
cum lemnele sînt instrumentul si materia focului, tot asa 
sînt vorbele pentru gîndirile rele. De aceea, nu trebuie sa 
vorbim toate cîte ne vin în minte, ci trebuie sa ne nevoim a 
goni din minte poftele si orice cuget ruşinos. Iar daca 
cumva, fara voia noastră, am primit gînduri rele, sa nu le 
arătam niciodată cu limba, ci sa le înăbuşim în tăcere. 
Uitaţi -va la fiarele si tîrîtoarele căzute în lat: daca au găsit 
vreo scăpare si au ieşit la larg, se fac mai crude; iar daca 
ramîn acolo închise pentru totdeauna, se nimicesc uşor si 
pier. Tot asa si poftele rele: daca găsesc vreo scăpare prin 
gura si vorbire, flacăra ascunsa se aprinde; iar daca le-ai 
închis în tăcere, acestea repede pier din minte. Astfel, 
daca te-a cuprins vreo pofta rea, sa nu vorbeşti vorba 
urîta, chiar daca ai muri de dorinţa de o spune. N-ai 
cugetul curat? Cel puţin gura sa fie curata si sa nu dai 
afara noroi, cu care sa întinezi si pe altul, si pe tine însuti. 
Căci nu numai acei care vorbesc, dar si cei care asculta 
capata multe neplăceri cînd se spun lucruri ruşinoase. De 
aceea te rog si te sfătuiesc, nu numai sa te opreşti de a 
vorbi, dar chiar de a asculta pe alţii vorbind, si sa ramîi lipit 
de legea dumnezeiasca. Pe un astfel de om si Proorocul îl 
fericeşte, zicînd: Fericit bărbatul - care n-a umblat în sfatul 
necredincioşilor, si în calea păcătoşilor nu a statut, si pe 
scaunul pierzătorilor nu a şezut; ci în legea Domnului - voia 
lui, si în legea Lui va cugeta ziua si noaptea (Psalm 1 :1 , 2). 

în convorbirile din afara (lumeşti), chiar daca se 
strecoară cîte ceva bun, dar, între nenumărate necuviinţe, 
mulţimea abia daca vorbeşte un cuvînt sănătos. în Sfintele 
Scripturi este cu totul dimpotrivă: nu vei auzi nici un cuvînt 
urît, ci pe toate pline de mîntuire si de multa înţelepciune, 
cum sînt de pilda, cele ce s-au citit astăzi. Care sînt 
acestea? Cît pentru cele ce mi-ati scris, bine este omului 
sa nu se atingă de femeie. Dar, din pricina desfrînarii, 
fiecare bărbat sa-si aibă femeia sa, si fiecare femeie sa-si 
aibă bărbatul sau (1 Corinteni 7:1, 2). Pavel legiuieşte 
despre căsătorie, si nu se ruşinează, nici nu roşeşte, si pe 
buna dreptate. Căci - daca chiar Domnul a cinstit 
căsătoria, împodobind-o cu prezenta si cu darul Sau (căci 
a adus la nunta darurile cele mai mari, schimbînd firea apei 
în vin) - cum sluga s-ar fi roşit sa legiuiasca căsătoria? Rau 
lucru nu este căsătoria, dar este urîta prea-curvia, urîta 
aprinderea. Căsătoria este un leac contra aprinderii. 

Sa nu o necinstim deci cu praznice diavoleşti, ci, cum 
au făcut cei din Cana Galilei, tot asa sa facă si cei ce îsi 
iau acum femei, sa aibă pe Hristos în mijlocul lor. Si cum 
se poate face aceasta, întrebi tu? Prin preoţi, căci zice: 
Cine va primeşte pe voi pe Mine Ma primeşte. Daca ai 
îndepărtat pe diavolul - cîntecele destrăbălate, si melodiile 
dulcegi, si jocurile necuviincioase, si vorbele ruşinoase, si 
pompa diavoleasca, si sunetul si rîsul din toata inima - în 
sfîrsit, daca ai îndepărtat orice necuviinţa si ai adus 
înăuntru pe sfinţiţi robi ai lui Hristos, si Hristos va fi cu ei, 
negreşit, cu mama si fraţii Sai. Căci zice: Oricine va face 
voia Părintelui Meu Celui din ceruri, acela îmi este frate, 
sora si mama (Matei 12:50). Si ştiu ca greu si supărător se 
va părea unora ca sfătuiesc acestea si ca dezrădăcinez un 
vechi obicei. Nu ma îngrijesc de loc de aceasta, căci n-am 
nevoie de bunăvoinţa voastră, ci de folosul vostru; nu de 
batai din palme si laude, ci de cîstig si de învăţătura. Sa 
nu-mi spună cineva: Apoi, asa este obiceiul! Unde se 



faptuieste păcatul, sa nu pui înainte obiceiul! Ci - daca cele 
făptuite sînt rele, chiar daca obiceiul ar fi vechi - sa-l 
desfiinţezi; iar daca nu sînt rele, chiar daca nu-i obiceiul, 
adu-l si îl sădeşte. Obiceiul de a necinsti astfel de lucruri 
nu era vechi, ci a fost aşezat încoace, căci adu -ti aminte 
cum a luat în căsătorie Isaac pe Revecca, ori lacov pe 
Rahela. Scriptura aminteşte de aceste casatorii si 
povesteşte cum au fost duse ele în casele mirilor lor, si nu 
aminteşte nimic de acest fel. Numai băutura si mîncarea 
au fost mai bogate ca de obicei si au chemat pe rude la 
nunta; iar flautele, fluierele, chimvalele, si danturile de 
beţivi si tot cea ce este în mare cinste astăzi au fost 
înlăturate. Iar oamenii din vremea de astăzi, saltînd, cînta 
în cinstea Venerei si [cîntece în care e vorba de] multe 
prea-curvii, si desfaceri de casatorii, si dragoste fara de 
lege si împreunări neîngaduite. Si multe alte cîntece pline 
de necinste si de ruşine cînta în acea zi si după beţie, si 
atîta necinste însoţeşte pe mireasa în public cu vorbe 
murdare. Cum mai ceri de la ea cinste, spune-mi, cînd din 
prima zi ai dus-o într-atîta neruşinare si te-ai îngrijit în fata 
ei si sa spui, si sa faci de acelea la care nu au drept sa 
asculte nici robii cinstiţi? Atîta vreme s-au muncit tatăl si 
mama îngrijind de fecioara lor, încît nici sa nu spună, nici 
se audă pe altul zicînd vreo vorba necinstita, s-au îngrijit 
de pat, camere deosebite, păzitori, usi, zavoare si de 
plimbările spre seara, si sa nu fie văzuta de nimeni, nici 
chiar de rude; si de altele multe mai mari îngrijindu-se. Iar 
tu, venind, ai risipit toate acestea într-o singura zi si ai 
pregatit-o sa se facă neruşinata prin acea serbare 
destrăbălată, si ai vărsat în sufletul miresei cuvinte de 
pierzare. Nu vin de-aici relele următoare? Nu de-aici prea- 
curviile si gelozia? Nu de-aici sterpiciunea, si văduvia si 
moartea fara vreme a părinţilor? Cînd chemi pe draci prin 
cîntece; cînd umpli pofta lor prin vorbe urîte; cînd bagi în 
casa mimi, histrioni si întreg teatrul; cînd umpli casa de 
desfrînate si te îngrijeşti sa se desfateze acolo toata ceata 
dracilor, ce mîntuire mai aştepţi? Spune-mi, pentru ce mai 
aduci si preoţi, cînd a doua zi ai sa savîrsesti astfel de 
fapte? Vrei sa araţi binefacere aducătoare de cîstig? 
Cheamă hore de săraci! Te ruşinezi si te roşeşti? Atunci ce 
mai vrei decît aceasta necumintenie, cînd, bagînd pe 
diavolul în casa, nu crezi ca faci rau, iar cînd e vorba de a 
intra Hristos te ruşinezi? După cum la intrarea săracilor 
Hristos priveşte, tot asa, în mijlocul mimilor si infamilor, 
diavolul ia parte la serbare. Si din acea cheltuiala nu este 
nici un cîstig, ci se naşte un mare păcat, însă din aceste 
cheltuieli vei dobîndi repede un mare cîstig. Dar [- zici tu - 
jnimeni din oraş n-a făcut lucrul acesta! începe tu, sileste- 
te sa fi începătorul acestui frumos obicei, pentru ca urmaşii 
sa te laude. Daca vreunul te urmează întru acest obicei, 
nepoţi si strănepoţi vor spune celor ce-i vor cerceta obîrsia: 
Cutare cel dintîi a început acest frumos obicei. Daca, 
pentru jocurile publice, cei care au întreţinut cu măreţie 
aceste lucrări nefolositoare sînt lăudaţi la mese de toata 
lumea, cu mult mai mult toţi te vor lauda pentru aceasta 
fapta duhovniceasca si vor aduce mulţumiri celui dintîi care 
a făcut începutul cel bun. Si îti va fi aceasta si dărnicie, si 
cîstig. 

Sigur, daca alţii vor urma aceasta pilda, tu, care ai 
aruncat samînta, vei lua preţul rodurilor: prin acesta vei 
ajunge repede si tata, si Dumnezeu va fi de ajutor copiilor 
tai si se va îngriji ca sa îmbatrînesti cu soţia ta. După cum 
pe cei ce păcătuiesc Dumnezeu îi ameninţa, zicînd: Si vor 



fi femeile voastre văduve, si fiii voştri orfani (Ieşirea 22:24), 
tot asa, celor ce se supun Lui în toate, El le făgăduieşte ca 
le va da o batrînete fericita si toate bunurile împreuna cu 
ea. 

Pavel iarasi ne învata despre aceasta cînd zice ca 
morţile grabnice vin adesea din mulţimea păcatelor. Pentru 
aceasta - zice el - între voi mulţi sînt neputincioşi, si 
bolnavi si mulţi mor (1 Corinteni 11:30). Dar hrana data 
săracilor împiedica de a se întîmpla acestea; si, chiar daca 
se întîmpla ceva neaşteptat, [milostenia făcuta] aduce o 
repede îndreptare [a necazului], cum se poate afla din 
istoria fecioarei din loppe. Pe aceasta, care zăcea moarta, 
au înconjurat-o săracii hrăniţi de ea, si lacrimile lor au 
desteptat-o si au adus-o la viata. (Fapte 9:36). Rugăciunea 
văduvelor si săracilor este mult mai folositoare decît rîsul si 
orice dant. Aici, pentru o singura zi este desfătarea, acolo 
este veşnic cîstigul. Gîndeste-te cît de mare lucru sînt 
atîtea binecuvîntari unite pe capul soţiei, atunci cînd intra 
în casa soţului sau. Ce coroane mai vrednice decît 
acestea? Ce bogăţie mai folositoare? Pe cînd obiceiul de 
acum este o nebunie curata. Daca nici o pedeapsa, nici un 
chin nu ameninţa pe cei ce se poarta asa de necinstit, 
gîndeste-te cît chin este sa primeşti atîtea blesteme în 
public, de la oamenii beţi si cu mintea întunecata, pe cînd 
toata lumea asculta. Săracii, cînd primesc ceva, 
binecuvînteaza, îti urează mii de bucurii; aceia însă - după 
beţie, după mîncare - arunca toate murdăriile pe capetele 
soţilor si parca fac între ei o întrecere drăceasca: ca si cum 
ar fi vrăjmaşi cei ce se întîlnesc, asa rudele lor se lupta 
între ele, care sa spună vorbe neîngaduite si nelegiuite 
pentru cei ce se căsătoresc, urmînd pe vrăjmaşi; si 
întrecerea acestora între ei umple pe mire si pe mireasa de 
ruşine. 

Oare vom caută alta proba - spune-mi! - ca diavolii 
mişca sufletele lor, si ca acestea se fac si se spun de către 
ei? Cine va sta la îndoiala de acum înainte ca diavolii 
mişca sufletele lor, si ca acestea se fac si se spun de către 
ei? Nimeni, desigur, căci acestea sînt darurile diavolului: 
glume proaste, beţie, zapacirea mintii. Iar daca vreunul 
crede ca a-i chema pe săraci în locul acestora e semn de 
nenorocire, sa afle si aceasta, ca nu hranirea săracilor si 
văduvelor este semnul relelor înmiite si al oricărei rusini, ci 
stricaţii si femeile destrăbălate. Adesea, chiar din aceasta 
zi desfrînata dintre prieteni, rapindu-l pe soţul căzut în 
cursa, s-a dus si i-a nimicit dragostea pentru soţie, i-a sucit 
bunăvoinţa, i-a stins iubirea înainte de a se aprinde si a 
aruncat samînta prea-curviei. Ar trebui ca părinţii sa se 
teama de acestea, chiar daca n-ar fi altceva, si sa 
împiedice aducerea mimilor si jucătorilor la nunti. 

Căsătoria este înfiinţata nu ca sa ne stricam, nici ca sa 
ne pîngarim, ci ca sa fim curaţi. Asculta pe Pavel cum zice: 
Din pricina aprinderii, fiecare sa-si aibă femeia sa, si 
fiecare bărbatul sau. Doua pricini sînt pentru care s-a 
înfiinţat căsătoria: ca sa fim curaţi si ca sa ne facem părinţi; 
dar, din aceste doua, cea mai însemnata este curăţia. Cînd 
a intrat pofta, a intrat si căsătoria, ca sa taie obiceiul cel 
neînfrînat si sa ne facă a ne mulţumi cu o singura femeie. 
Căci pentru naştere de fii căsătoria nu face atît cît acel 
cuvînt al lui Dumnezeu, care zice: Creşteţi, si va înmulţiţi si 
umpleţi pamîntul (Facerea 1 :18). Si martori sînt cîti au fost 
căsătoriţi si n-au avut copii. Asa ca pricina adevărata este 
aceea a curatiei, si mai cu seama acum, cînd tot pamîntul 
locuit este plin de neamul omenesc. La început, era de 



dorit sa ai copii, pentru ca fiecare sa lase amintire si 
ramasita a vieţii sale. Fiindcă nu era nici o nădejde de 
înviere, ci moartea era puternica si cei ce mureau 
socoteau ca sînt nimiciţi cu totul după aceasta viata, 
Dumnezeu a dat aceasta mîngîiere, facerea de copii, ca sa 
ramîna chipurile vii ale celor ce se duc si ca neamul nostru 
sa se păstreze. Si, ca sa înţelegi ca mai ales pentru 
aceasta au fost doriţi copiii, asculta de ce se plînge, după 
toate suferinţele lor, femeia lui Iov: Iaca - zicea ea - a pierit 
amintirea ta de pe pamînt, fiii tai si fiicele tale (Iov 1 8:17). Si 
iarasi, Saul către David: Aşadar, jura-mi pe Domnul ca nu 
vei stîrpi samînta mea după mine, si ca nu vei şterge 
numele meu din casa părintelui meu (1 împăraţi 24:22). 
Dar - fiindcă învierea este la usa si moartea nu înseamnă 
nimic, ci ne îndreptam spre alta viata, cu mult mai buna - 
este zadarnica munca pentru acestea. Daca doreşti copii, 
poţi sa dobîndesti cu mult mai buni acum, cînd ni s-au 
adus îmbrăţişări duhovniceşti, si naşteri mai bune si toiege 
de batrînete mai folositoare. 

Deci o singura pricina are căsătoria, sa nu ne 
pîngarim, si de aceea s-a găsit acest leac. Iar daca ai de 
gînd ca si după căsătorie sa te pîngaresti, de prisos si în 
zadar ai venit la căsătorie; ba încă nu numai în zadar si de 
prisos, ci chiar spre nenorocirea ta. Căci nu este acelaşi 
lucru daca te pîngaresti neavînd soţie, si daca, avînd soţie, 
faci iarasi acest lucru. Căci aceasta nu este aprindere, ci 
prea-curvie. Deşi se pare lucru de necrezut, totuşi ceea ce 
am zis asa este în adevăr. 

Ştiu ca mulţi socotesc prea-curvie numai cînd au 
înşelat o femeie cu bărbat. Eu zic ca ca este prea-curvie 
fie ca se împreunează cu o desfrînata de rînd, fie cu o 
roaba, fie cu orice femeie nemaritata, atunci cînd are 
femeia lui. 

Nu numai după cei înşelaţi, dar si după cei ce înşeală 
se socoteşte greşeala de prea-curvie. Sa nu-mi pui înainte 
acum legile publice, care duc la judecata pe femeile 
publice si cer sa fie pedepsite, iar pe bărbaţii însuraţi si 
care îsi bat joc de roabe nu-i pedepsesc. Eu îti voi citi 
legea lui Dumnezeu, care se supară deopotrivă si pe 
femeie, si pe bărbat, si numeşte lucrul prea-curvie. Zice: Si 
fiecare femeie sa-si aibă bărbatul sau, adaugînd: Bărbatul 
sa dea femeii dragostea cuvenita. (1 Corinteni 7:3). Ce a 
voit sa înţeleagă prin aceasta? Oare sa nu-i prăpădească 
veniturile? Sa-i păstreze zestrea neatinsa? Sa-i dea haine 
scumpe, masa încărcata, alai strălucit, slugi numeroase? 
Ce zici? Ce fel de dragoste ceri? Căci toate acestea sînt 
semne de dragoste. Nimic nu cer de felul acesta - zice el - 
dar cer înfrînare si curăţie. Trupul bărbatului nu-i al 
bărbatului, ci al femeii, deci sa-i păstreze neatinsa aceasta 
avuţie, sa nu o micşoreze, sa nu o strice. Dintre slugi, 
aceea se numeşte iubitoare de stapîn, care, primind bani 
[în păstrare] de la stapînul sau, nu ascunde nimic din ei. 
Deci, fiindcă trupul bărbatului este zestrea femeii, bărbatul 
sa fie binevoitor pentru aceasta avere. Ca aceasta înţelege 
cînd zice: Sa-i arate dragoste. Ca întărire este adaosul: 
Femeia nu este stapîna pe trupul ei, ci bărbatul: tot asa si 
bărbatul nu este stapîn pe trupul sau, ci femeia (1 
Corinteni 7:4). Deci, daca vei vedea vreo prea-curva ca te 
momeşte, ca-ti întinde curse, ca se atîrna de tine, zi-i ei: 
Nu este al meu trupul, este al femeii mele: nu îndrăznesc 
sa ma folosesc de el si sa-l dau altei femei. Aceasta sa 
facă si femeia. Mare este aceasta potrivire în vrednicie a 
amîndorura, deşi în celelalte Pavel pune deasupra mult pe 



bărbat, cînd zice: Fiecare sa-si iubească femeia sa (...), 
iar femeia sa se teama de bărbat (Efeseni 5:33) Si: 
Bărbatul este cap femeii (Efeseni 5:23). Si: Femeia sa se 
supună bărbatului (Efeseni 5:22). Si tot asa în Vechiul 
Testament: Atrasa vei fi către bărbatul tau, si el te va 
stapîni (Facerea 3:16). Deci cum a hotarît dreapta împărţire 
a robiei si a stapînirii? Atunci cînd a zis: Femeia nu este 
stapîna pe trupul ei, ci bărbatul; tot asa, bărbatul nu-i 
stapîn pe trupul sau, ci femeia, a aşezat o potrivita 
îndreptăţire [a fiecăruia]: după cum acela este stapîn al 
trupului ei, tot asa si ea este stapîna trupului lui. Pentru ce 
a făcut atîta cinstita împărţire? Pentru ca, în toate celelalte, 
este de trebuinţa mai marea vrednicie a bărbatului, iar 
unde este vorba de dragoste si curăţie, acolo bărbatul n- 
are nimic mai mult decît femeia, ci deopotrivă se pleacă ei 
daca a călcat legile căsătoriei. Si pe buna dreptate, căci nu 
pentru aceasta a venit la tine soţia ta si a părăsit pe tatăl, 
mama si toata casa ei - ca sa o batjocoreşti, ca sa o 
înlocuiesti cu o păcătoasa de roaba, ca sa-i faci 
neajunsuri; ai luat-o ca însoţitoare, ca tovarăşa a vieţii, ca 
libera, ca deopotrivă în cinste cu tine. Oare nu este fara 
noima, cînd ai primit zestrea ei, sa porţi toata grija pentru 
aceasta si sa nu o micşorezi întru nimic, iar ceea ce este 
mai scump decît toata zestrea, adică cinstea, si curăţia si 
însuşi trupul tau, care este bogăţia ei, sa-l strici si sa-l 
pângăreşti? Daca tai mîncat zestrea, vei da socoteala 
socrului tau; daca ai micşorat cinstea, te va pedepsi 
Dumnezeu, Care a înfiinţat căsătoria si ti-a dat femeie. Iar 
ca aceasta este adevărat, asculta ce zice Pavel despre 
prea-curvie: Drept aceea, cel ce nesocoteşte (acestea) nu 
nesocoteşte pe om, ci pe Dumnezeu, Care ne -a si dat 
Duhul cel Sfînt (I Tes. IV, 8). lata prin ce cuvinte a arătat 
ca prea-curvie se face nu numai cînd, avînd femeie, ai 
necinstit o femeie cu bărbat, dar si pe orice desfrînata. 
Căci - după cum numim prea-curva pe femeie, fie ca 
păcătuieşte cu un rob, fie cu oricine - tot asa zicem ca 
bărbatul se pîngareste daca are femeie, fie ca îsi face 
poftele cu o roaba, fie cu orice femeie publica. Sa nu 
dispreţuim deci mîntuirea noastră si nici sa dam diavolului 
sufletul nostru prin acest păcat. Căci de aici se nasc 
nenumăratele stricări de case, nenumăratele certe; din 
aceasta pricina se stinge gingăşia, din aceasta piere 
dragostea. După cum nu e cu putinţa ca un om cinstit sa-si 
uite si sa-si dispreţuiască femeia, tot asa nu e cu putinţa ca 
un om neînfrînat si curvar sa o iubească, chiar daca ar fi 
cea mai frumoasa între toate. Din curăţenie se naşte 
dragostea, din dragoste, nenumăratele bunătăţi. După 
căsătorie, socoteste-le pe toate celelalte femei ca fiind 
pietre, ştiind ca daca te vei uita cu ochi poftitori la vreuna - 
fie desfrînata, fie măritata - te-ai făcut vinovat de 
nelegiuirea prea-curviei. Sopteste-ti în fiecare zi acestea; si 
- daca vei vedea ca s-a născut în tine pofta pentru o alta 
femeie, iar prin asta femeia ta ti se pare neplăcuta - intra în 
casa ta, deschide cartea de fata si, luînd pe Pavel ca 
ajutor, stinge -ti flacăra repetind neîncetat aceste vorbe. 

Si asa, femeia ta iarasi îti va fi plăcuta, cînd nici o pofta 
nu-ti va scădea bunăvoinţa către ea. Si nu numai ca soţia 
îti va fi mai plăcuta, dar si tu te vei arata mai cinstit, căci 
nimic nu este mai ruşinos decît un bărbat căsătorit care se 
pîngareste: unul ca acesta se roşeşte nu numai în fata 
socrului, si a prietenilor si a oricărui om întîlnit, dar si în 
fata slugilor. Si nu numai acesta este râul, dar încă mai 
mult: casa lui i se pare mai grozava decît orice închisoare 



cînd o zăreşte pe femeia sa si îsi întoarce gîndul mereu 
spre chipul celei stricate. 

Vrei sa pricepi bine cît de mare este acest rau? 
Gîndeste-te ce fel de viata duc cei ce îsi bănuiesc femeile, 
cît de fara gust le pare mîncarea si băutura. Masa li se 
pare încărcata cu otrăvuri omorîtoare si, ca de o molima 
plina de toate relele, asa fug de casa lor. N-au somn, 
noaptea nu le este liniştita, n-au întîlniri cu prietenii, nici 
chiar razele soarelui nu mai lucesc pentru ei; cred ca îi 
supară si lumina, nu cînd au vazut-o pe soţie pîngarindu- 
se, dar numai cînd au banuit-o. Gîndeste-te ca si femeia 
suferă acestea cînd aude de la vreunul sau numai 
bănuieşte ca te-ai dat pe tine vreunei femei stricate. 
Judecînd acestea, sa fugi nu numai de prea-curvie, dar 
chiar si de bănuieli; si, daca eşti bănuit [de soţie] pe 
nedrept, împac -o si o încredinţează [de aceasta]. Nu din 
ura sau din nebunie, ci din grija face asa, si din teama 
prea-mare pentru averea sa. într-adevar - cum am spus 
mai sus - averea ei este trupul tau, avere mai de preţ decît 
toate celelalte. Sa nu o vatami pe ea în ce are mai scump, 
pricinuind rana omorîtoare! Căci, daca o dispretuiesti, sa te 
temi de Dumnezeu, răzbunătorul unor fapte ca acestea si 
ameninţătorul cu pedepse neîndurate pentru astfel de 
păcate. Acelora care staruiesc în asa fapte, le zice [ca vor 
ajunge] unde viermele lor nu moare, si focul nu se stinge 
(Marcu 9:44). Daca nu te mişca prea mult viitorul, teme-te 
cel puţin de ceasul de fata. Mulţi din aceia care se alipesc 
de femeile curve vor pieri chiar în aceasta viata, ca rai, cu 
rau, apucaţi de cursele lor: acelea - luptîndu-se sa-i 
îndepărteze de la soţia luata prin căsătorie, sa-i 
împresoare cu totul în dragostea lor de farmece - se 
îngrijesc de băuturi vrăjite si tes multe curse; apoi - 
aruncîndu-i astfel în vreo boala grea, si ducîndu-i spre 
pierzare si înconjurîndu-i de o lunga putreziciune si de 
nenumărate rele - îi răpesc din aceasta viata. Daca nu te 
temi de gheena, omule, teme-te de farmecele acelor femei! 
Căci, cînd vei fi lipsit, din pricina prea-curviei, de ajutorul lui 
Dumnezeu, cînd vei fi despuiat de ajutorul de sus, femeia 
cea stricata - luîndu-te pe tine cu îndrăzneala si chemînd 
în ajutor diavolii ei, adaugînd amulete, punîndu-ti piedici - 
alunga mîntuirea ta cu multa uşurinţa, facîndu-te de ruşine 
si de rîs tuturor locuitorilor oraşului, încît nici nu se îndura 
de tine, care suferi de toate relele. Căci zice: Cine se va 
îndura de fermecătorul cel muscat de şarpe si de toţi cei 
care se apropie de fiare (lisus Sirah 12:17). Las la o parte 
pierderea de bani, bănuielile zilnice, neruşinarea, 
îngîmfarea, certurile urîte din pricina femeilor stricate si 
nebune, care sînt mai crude decît toate morţile. De la 
femeia ta nu suferi adesea nici o vorba grea, dar te închini 
în fata desfrînatei care te nimiceşte. Nu te ruşinezi, nu te 
roşeşti, nu doreşti sa se despice pamîntul sub tine? Cum 
poţi ruga pe Dumnezeu cu aceeaşi gura cu care ai sărutat 
o femeie stricata? Si nu te temi, nu te înspaimînti - spune- 
mi! - ca o sa cada pe capul tau ruşinat vreun fulger trimis 
de sus? Chiar daca te ascunzi de femeia ta nedreptăţita, 
dar de ochiul cel neadormit nu te poţi ascunde nicăieri, 
căci - acelui curvar care zicea: întuneric si ziduri ma 
înconjura, de ce sa ma tem? (lisus Sirah 23:25) - înţeleptul 
i-a răspuns ca ochii Domnului au mai multa lumina decît 
soarele ca sa vadă faptele oamenilor (lisus Sirah 23:27). 
lata de ce Pavel a zis: Din pricina curviilor însă, fiecare sa- 
şi aibă femeia sa, si fiecare sa-si aibă bărbatul ei. Bărbatul 
sa dea femeii datoria iubirii; asemenea si femeia bărbatului 



ei (1 Corinteni 7:23). Nu te uita la femeia linguşitoare, ca 
miere pica din buzele femeii stricate, care pîna la o vreme 
îndulceşte gîtlejul tau. Iar mai pe urma, mai amara decît 
fierea o vei afla si mai ascuţita decît sabia cea de 
amîndoua părţile ascuţita (Pildele lui Solomon 5:3, 4). în 
sărutările femeii destrăbălate este otrava, otrava ascunsa 
si nebanuita. Sa alergam aşadar după o plăcere 
neîngaduita si primejdioasa, care pricinuieste răni 
nevindecate, în loc de a trai fericiţi si apăraţi? Lînga femeia 
ta legiuita tu găseşti totdeodată plăcere, paza, cinstire, 
preţuire si cuget curat; acolo, dimpotrivă, totul este 
amărăciune, totul este chin, si tu eşti pururea sub bănuiala. 
Căci, chiar daca nimeni nu te-a văzut, cugetul tau nu va 
înceta sa te învinovăţească; oriunde te vei întoarce, 
pretutindeni te vor urmări mustrările, strigatele înfrcosate 
ale acestui judecător neîmpăcat. Daca deci căutaţi 
plăcerea, fugiţi de femeile stricate! Căci nu este nimic mai 
îngrozitor decît acest obicei, nimic mai nesuferit decît 
aceste legaturi, nimic mai necinstit decît aceasta însoţire. 
Cerboaica prea -iubita si gazela plina de farmec sa-ti fie 
[soţia]; dragostea de ea sa te îmbete totdeauna si iubirea 
ei sa te desfateze (Pildele lui Solomon 5:19). Cînd tu ai la 
îndemîna un izvor de apa limpede, de ce sa alergi la o 
balta noroioasa, care scoate miros de gheena si chinuri 
neînchipuite? Care este apărarea ta, cererea ta de mila? 
Daca aceia care cad în aprindere înainte de căsătorie sînt 
pedepsiţi si îsi ispăşesc greşeala lor, ca acela care era 
îmbrăcat cu haine murdare, cu atît mai mult oamenii 
însuraţi. Căci de aceasta data, învinuirea este îndoita si 
întreita: pentru ca mîngîierile de care se bucura îi 
împiedica a se azvîrli în asemenea neorînduiala, vina lor 
nu mai este socotita numai ca aprindere, dar ca prea- 
curvie, cel mai greu dintre păcate. Sa nu încetam deci a 
repeta si noua si femeilor noastre aceste învăţaturi, cu 
care vreau chiar eu sa sfîrsesc: «Din pricina desfrînarilor 
(aprinderii) însă, fiecare sa-si aibă femeia sa, si fiecare sa- 
si aibă bărbatul ei. Bărbatul sa dea femeii datoria iubirii; 
asemenea si femeia bărbatului ei. Femeia nu este stapîna 
pe trupul ei, ci bărbatul; asemenea si bărbatul nu este 
stapîn pe trupul lui, ci femeia (I Corinteni 7:2-4). Sa 
păstram cu îngrijire aceste cuvinte în mintea noastră, în 
piaţa si acasă, ziua si seara, la masa si în pat, în sfîrsit, 
peste tot; sa le cugetam, sa le învăţam pe femeile noastre 
sa ni le repete, sa le audă si ele de la noi, pentru ca, 
petrecînd curaţi aceasta viata, sa fim primiţi în împărăţia 
cerurilor, prin harul si iubirea de oameni a Domnului nostru 
lisus Hristos, prin Care si cu Care mărire Tatălui si Sfîntului 
Duh în veci vecilor. Amin. 

Sfântul Efrem Şirul: Cum se biruie dracul curviei 

Nu numai prin depărtarea de bucate, ci si prin 
oprirea ochilor, ca sa nu vadă deşertăciuni, se surpa dracul 
curviei, ca în ochiul cel neînfrânat este preacurvia, după 
cum si Domnul a mărturisit: «Amin zic vouă, ca tot cel ce 
caută la femeie spre a o pofti pe ea, iată, a preacurvit cu 
dânsa în inima lui» (Matei 5, 28). Pe aceasta preacurvie o 
dezrădăcinează cel ce îsi are ochiul jos, iar sufletul către 
Domnul; si cel ce si-a stăpânit pântecele si-a stăpânit si 
privirea. Căci cumplit vânzător este ochiul cel împrăştiat, 
iar celelalte patimi dintru aceasta se aprind. Iar războiul 
privirii chinuieşte pe suflet, si când este de fata si când nu 
este, arzând mintea cu pofta. 

Adică, ce zic, iubiţilor? A auzit cineva dulce 
glăsuire de muzica si a trecut. Apoi a auzit glas de jale; si 
plânsul a alungat dulcea glăsuire a muzicii. Asijderea încă, 



a gustat cineva miere si apoi a gustat ceva amar, iar 
amărăciunea a împins afara dulceaţa mierii din gâtlej. La 
fel si mirosirea. A mirosit cineva vreo dulceaţa oarecare, 
apoi a mirosit si împuticiune rea. Si împuticiunea cea rea a 
stins dulceaţa mirosirii. Apoi iarasi, s-a atins cineva de apa 
rece, după aceea s-a atins de apa fierbinte, iar căldura 
fiebintelii a înlăturat răceala apei. Dar războiul ochiului 
celui împrăştiat arde pe minte cu pofta, si fiind, si nefiind 
materia de fata. încă si visuri năluceşte în inima, fiindcă 
dracii zugrăvesc ispita în cuget si războiesc mintea, 
închipuind în imaginaţie ispita. Pentru aceasta Proorocul 
se roagă, zicând: «întoarce ochii mei ca sa nu vadă 
deşertăciune» (Psalmul 118, 37), ca înşelăciunea poftei 
schimba mintea cea fara de răutate si întru biruirea ochilor 
este toata osteneala dracilor. 

Deci, când vine dracul sa închipuiasca ispita si sa 
zugrăvească în cugetul tau frumuseţea vreunei femei pe 
care ai văzut -o vreodată sau ceva din cele asemenea, 
adu-ti în mijloc frica de Dumnezeu si gândul la cei ce dorm 
în morminte. Gândeste-te la ziua ieşirii tale, când sufletul 
tau se va desparţi de trup. la în minte înfricoşatul si 
groaznicul glas pe care îl vor auzi cei ce s-au lenevit la 
lucrurile dreptăţii si poruncile lui Hristos nu le-au păzit: 
«Duceţi -va de la Mine, blestemaţilor, în focul cel veşnic, 
care este gătit diavolului si îngerilor lui, unde este 
plângerea si scrâsnirea dinţilor, întru întunericul cel mai 
dinafară» (Matei 25, 41; 22, 13); adu-ti aminte de viermele 
cel neadormit si de munca cea fara de sfârşit (Marcu 9, 
44). Acestea gândindu-le si pomenindu-le, pofta dulcetii se 
va risipi din cugetul tau, precum se risipeşte ceara de fata 
focului, ca diavolii nu pot sta împotriva fricii de Dumnezeu. 
Ca cel ce nu se împotriveşte poftei, ci se răspândeşte cu 
neînfrânare, slobozindu-si ochii, negreşit si-a plecat si 
cugetul către patimi. Si, de n-ar fi fost ruşinea omeneasca, 
de multe ori si trupul si l-ar fi stricat. 

Deci, de nu se va trezvi unul ca acesta si de nu va 
pune înaintea ochilor sai frica de Dumnezeu, nu va întârzia 
sa-si strice si trupul. Ca acestui drac ce sfătuieşte a 
răspândi ochii, alt drac îi urmează, care fireşte cu trupul 
lucrează păcatul. Ca daca va vedea cel de al doilea pe cel 
dintâi ca a putut pleca sufletul spre răspândire, îndată 
începe a-l sfătui sa lucreze păcatul si cu trupul. Si începe 
întru acest fel a sfătui si a zice către cel biruit de ochi: 
„lata, cu voirea ai păcătuit si cu inima ai preacurvit. Acum 
si din porunca ai căzut si păcatul călcării de porunca s-a 
scris tie acum. Deci, acum savârseste-ti pofta ta, ca 
aceeaşi este si a lucra si a gândi. Deci, îndulceste-te de 
pofta ta". 

Dar tu sa nu te pleci socotelilor lui, fiindcă zice 
Apostolul: «Ca gândurile lui nu ne sunt necunoscute» (II 
Corinteni 2, 11). Ca întru aceasta voieşte sa vâneze 
sufletul tau. Asculta o pilda pentru aceasta: Un tânăr 
oarecare, având trei fecioare iubite, s-a dus într-o tara 
îndepărtata. Si, zăbovind el, una din fecioare si-a luat 
bărbat. A doua, biruindu-se, a curvit si a rămas îngreuiata. 
Iar cealaltă fecioara a zis întru sine: De nu m-as ruşina de 
oameni, si eu mi-as lua mie bărbat. Si a început fecioara a 
se năluci în nişte gânduri ca acestea. Dar si-a adus aminte 
de tânărul cel din călătorie, de la care luase arvuna 
împreuna cu celelalte fecioare. Si caindu-se, a plâns 
pentru gândurile rele ce s-au suit în inima ei. 

Deci, când va veni tânărul, care dintre cele trei 
fecioare îi va fi lui bine primita? Au nu cea de pe urma care 
numai a gândit si nimic rau nu a lucrat? Ci încă sa si 
pocăit pentru gândirea cea rea! Pentru aceasta este 
nevoie a zice dracului celui ce sfătuieşte către fapta 



păcatului celui fara de lege: Deşi cu ochiul am căzut si cu 
inima am preacurvit, însă pe aceasta inima care a 
preacurvit cu suspinuri negrăite o voi zdrobi, si voi spală cu 
lacrimi ochiul ce a căzut, ca «inima înfrânta si smerita 
Dumnezeu nu o va urgisi» (Psalmul 50, 18). Lui I se cuvine 
slava în vecii vecilor. Amin. 

Ce se cade a face cineva cînd va fi răpit cu ochii 

Iar daca un fur ca acesta va reuşi sa te răpească 
vreodată, sa te nevoiesti ca măcar sa nu laşi idolul 
Afroditei, adică al poftei celei urîte sa se întipărească în 
sufletul tau. Si cum asta? Sau sa nazuiesti la Dumnezeu 
prin rugăciune - acest lucru fiind mai puternic, căci „a 
Domnului este mîntuirea" (Psalm 3:8), după cuvîntatorul de 
psalmi - sau sa-ti întorci închipuirea spre un alt gînd 
oarecare. Ca idol pe idol si închipuire pe închipuire se 
şterg. Căci - zice înţelepciunea populara - „cui pe cui 
scoate". O astfel de lucrare se vede ca făcea si Grigorie 
Cuvîntatorul de Dumnezeu: „Vederea ma răpit pe mine, 
dar m-am ţinut. Idol al păcatului nu mi-am făurit. Idolul a 
statut, si am scăpat de încercare." Auzi! A stat -zice - 
idolul păcatului, si nu s-a întipărit în închipuire, iar omul s-a 
slobozit numaidecît de ispita, adică de învoirea si, drept 
urmare, de fapta păcatului. 

Sfîntul loan Gura de Aur si Sfînta Singlitichia te 
sfătuiesc sa foloseşti următorul meşteşug pentru a scapă 
de patima ta, adică de idolul acelei fete care s-a întipărit în 
închipuirea ta si cu care diavolul nu încetează a te supară: 
scoate, cu mintea, ochii idolului aceluia, scoate-i carnea de 
pe obraji, taie-i buzele, scoate-i pielea de deasupra, care 
se arata a fi frumoasa, si gîndeste-te ca ce se ascunde 
dedesubt este atît de greţos, încît omul nu suferă a o 
vedea fara urîciune si îngretosare. Nu este altceva decît o 
capatîna despuiata si un os înroşit, plin de sînge si 
înfricoşat la vedere. Ca Gura de Aur zice: „Nu lua aminte 
nici aici la floare, ci treci mai în adînc cu gîndul si, ridicînd 
cu gîndul de jur împrejur pielea cea frumoasa, ia aminte la 
cele ce zac sub ea" (omilia a şaptea la Epistola a ll-a către 
Corinteni). Iar prea-înteleapta Singlitichia zice: „De se 
iveşte în camarile mintii o nălucire de vedere necuvioasa, 
se cade a o schingiui cu cuvîntul: astfel, sa se taie ochii 
acelui idol, sa i se scoată carnea din obraji, sa i se taie si 
buzele si sa se vadă închegarea cea urîta de oase goale, 
si astfel sa se socotească ce era de fapt cea dorita. Astfel 
poate fi oprit gîndul de la rătăcirea cea deşartă. Căci cea 
iubita nu era nimic decît numai sînge si oarecare flegma 
amestecata. Trebuie însă sa ne închipuim în gîndul nostru 
ca din toata fiinţa celui îndrăgit izvorăsc răni greu 
mirositoare si putrezite si, ca sa spun pe scurt, se 
înfăţişează ochilor celor lăuntrici asemenea unui mort. Căci 
asa se cade a ne îndepărta de dulcea pătimire" (Marele 
Atanasie în Viata Sfintei Singlitichia). [...] 

BIBLIOGRAFIE: Sfîntul Nicodim Aghioritul, Paza 
celor cinci simţuri, Ed. Buna Vestire, Bacău, 2000. 
II Despre duhul curviei si al poftei trupeşti 
A doua lupta o avem împotriva duhului curviei si al 
poftei trupeşti. Pofta aceasta începe sa supere pe om de la 
cea dintâi vârsta. Mare si cumplit război este acesta si 
lupta îndoita cere. Căci acest război este îndoit, aflându-se 
si în suflet si în trup. De aceea trebuie sa dam lupta din 
doua parti împotriva lui. Prin urmare nu ajunge numai 
postul trupesc pentru dobândirea desăvârşitei neprihaniri si 
adevăratei curaţii, de nu se va adaugă si zdrobirea inimii si 
rugăciunea întinsa către Dumnezeu si citirea deasa a 
Scripturilor si osteneala si lucrul mâinilor, care abia 
împreuna pot sa oprească pornirile cele neastâmpărate ale 
sufletului si sa-l aducă înapoi de la nălucirile cele de 



ruşine. Mai înainte de toate însă, foloseşte smerenia 
sufletului, fara de care nu va putea birui nimeni, nici curvia, 
nici celelalte patimi. Deci de la început trebuie pazita inima 
cu toata strajuirea de gândurile murdare, «Căci dintru 
aceasta purced, după cuvântul Domnului, gânduri rele, 
ucideri, preacurvii, curvii» (Mt. 15,19) si celelalte. 
Deoarece si postul ni s-a rânduit de fapt nu numai spre 
rânduirea trupului, ci si spre trezvia mintii, ca nu cumva, 
întunecându-se de mulţimea bucatelor, sa nu fie în stare 
sa se păzească de gânduri. 

Deci nu trebuie pusa toata strădania numai în 
postul cel trupesc, ci si în meditaţie duhovniceasca, fara de 
care e cu neputinţa sa urcam la înălţimea neprihănirii si 
curatiei adevărate. Se cuvine aşadar, după cuvântul 
Domnului, «sa curăţim mai întâi partea cea dinăuntru a 
paharului si a blidului, ca sa se facă si cea din afara 
curata» (Mt. 23,26). De aceea sa ne sârguim, cum zice 
Apostolul , «a ne lupta după lege si a lua cununa» după ce 
am biruit duhul cel necurat al curviei, bizuindu-ne nu în 
puterea si nevointa noastră, ci în ajutorul Stăpânului nostru 
Dumnezeu. Căci dracul acesta nu încetează de a război 
pe om, până ce nu va crede omul cu adevărat ca nu prin 
străduinţa si nici prin osteneala sa, ci prin acoperământul 
si ajutorul lui Dumnezeu se izbăveşte de boala aceasta si 
se ridica la înălţimea curatiei. Fiindcă lucrul acesta este 
mai presus de fire si cel ce a călcat întarâtarile trupului si 
plăcerile lui ajunge într-un chip oarecare afara din trup. De 
aceea este cu neputinţa omului (ca sa zic asa) sa zboare 
cu aripile proprii la aceasta înalta si cereasca cununa a 
sfinţeniei si sa se facă următor îngerilor, de nu-l va ridica 
de la pământ si din noroi harul lui Dumnezeu. Căci prin nici 
o alta virtute nu se aseamănă oamenii cei legaţi cu trupul 
mai mult cu îngerii cei netrupesti, decât prin neprihănire. 
Printr-aceasta, încă pe pământ fiind si petrecând, au după 
cum zice Apostolul, petrecerea în ceruri (Filip. 3,20). 

Iar semnul ca au dobândit desăvârşit aceasta 
virtute, îl avem în aceea ca sufletul chiar si în vremea 
somnului nu ia seama la nici un chip al nălucirii de ruşine. 
Căci deşi nu se socoteşte păcat o mişcare ca aceasta, 
totuşi ea arata ca sufletul boleşte încă si nu s-a izbăvit de 
patima. Si de aceea trebui sa credem ca nălucirile cele de 
ruşine ce ni se întâmpla în somn, sunt o dovada a 
trândăviei noastre până aici si a neputinţei ce se afla în 
noi, fiindcă scurgerea ce ni se întâmpla în vremea 
somnului face arătata boala ce sade tăinuita în 
ascunzişurile sufletului. De aceea si Doctorul sufletelor 
noastre a pus doctoria în ascunzişurile sufletului, unde ştie 
ca stau si pricinile bolii, zicând: «Cel ce caută la muiere 
spre a o pofti pe dânsa, a si preacurvit cu ea în inima sa» 
(Mt. 5,28). Prin aceasta a îndreptat nu atât ochii cei curioşi 
si desfrânaţi, cât sufletul cel aşezat înăuntru, care 
foloseşte rau ochii cei daţi de Dumnezeu spre bine. De 
aceea si cuvântul înţelepciunii nu zice: «Cu toata strajuirea 
păzeşte ochii tai», ci «Cu toata strajuirea păzeşte inima ta» 
(Prov. 4,23), aplicând leacul strajuirii mai ales aceluia care 
foloseşte ochii spre ceea ce voieşte. Aşadar aceasta sa fie 
paza cea dintâi a curatiei noastre: de ne va veni în cuget 
amintirea vreunei femei, răsărita prin diavoleasca viclenie, 
bunăoară a maicii, sau a surorii, sau a altor femei 
cucernice îndată sa o alungam din inima noastră, ca nu 
cumva, zăbovind mult la aceasta amintire, amăgitorul celor 
neiscusiti sa rostogolească cugetul de la aceste fete la 
năluciri ruşinoase si vătămătoare. De aceea si porunca 
data de Dumnezeu primului om ne cere sa păzim capul 
şarpelui (Gen. 3,15), adică începutul gândului vătămător 
prin care acela încearcă sa se serpuiasca în sufletul 



nostru, ca nu cumva prin primirea capului, care este prima 
răsărire a gândului, sa primim si celalalt trup al şarpelui, 
adică învoirea cu plăcerea si prin aceasta sa duca apoi 
cugetul la fapta neîngaduita. Ci trebuie, precum este scris: 
«în dimineţi sa ucidem pe toţi păcătoşii pământului» (Ps. 
100,10), adică prin lumina cunoştinţei sa deosebim si sa 
nimicim toate gândurile păcătoase de pe pământ, care 
este inima noastră, după învăţătura Domnului; si până ce 
sunt încă prunci, fiii Babilonului, adică gândurile viclene, 
sa-i ucidem, zdrobindu-i de piatra (Ps. 136, 9), care este 
Hristos. Căci de se vor face bărbaţi prin învoirea noastră, 
nu fara mare suspin si grea osteneala vor fi biruiţi. Dar pe 
lângă cele zise din dumnezeiasca Scriptura, bine este sa 
pomenim si cuvinte de ale Sfinţilor Părinţi. Astfel Sfântul 
Vasile, episcopul Cezareei Capadociei, zice: «Nici muiere 
nu cunosc, nici feciorelnic nu sunt». El ştia ca darul 
fecioriei nu se dobândeşte numai prin depărtarea cea 
trupeasca de muiere, ci si prin sfinţenia si curăţia sufletului, 
care se câştiga prin frica lui Dumnezeu. Mai zic Părinţii si 
aceea ca nu putem câştiga desăvârşit virtutea curatiei, de 
nu vom dobândi mai întâi în inima noastră adevărata 
smerenie a cugetului; nici de cunoştinţa adevărata nu ne 
putem învrednici, câta vreme patima curviei zăboveşte în 
ascunzişurile sufletului. Dar ca sa desăvârşim înţelesul 
neprihănirii, vom mai pomeni de un cuvânt al Apostolului si 
vom pune capăt cuvântului: «Căutaţi pacea cu toata lumea 
si sfinţirea, fara de care nimeni nu va vedea pe Domnul» 
(Evr. 12,14). Ca despre aceasta grăieşte, se vede din cele 
ce adaugă, zicând: «Sa nu fie cineva curvar sau lumeţ ca 
Esau» (Evr. 12,16). Pe cât este aşadar de cereasca si de 
îngereasca virtutea sfinţeniei, pe atât este de războita cu 
mai mari bântuieli de potrivnici. De aceea suntem datori sa 
ne nevoim nu numai cu înfrânarea trupului, ci si cu 
zdrobirea inimii si cu rugăciuni dese împreunate cu 
suspine, ca sa stingem cuptorul trupului nostru, pe care 
împăratul Babilonului îl aprinde în fiecare zi prin atâtarile 
poftei, cu rouă venirii Sfântului Duh. Pe lângă acestea 
arma foarte tare pentru acest război avem privegherea cea 
după Dumnezeu. Căci precum paza zilei pregăteşte 
sfinţenia nopţii, asa si privegherea din vremea nopţii 
deschide sufletului calea către curăţia zilei. 
Bibliografie: Filocalia, volumul I, ediţia a ll-a, editura 
Harisma, Bucureşti, 1992 

Despre curăţie 

Păcat era curvia când stăpânea Vechiul Legământ; 
era păcat ca necinstire a firii, ca rea întrebuinţare a unei 
însemnate însuşiri a firii, ca încălcare a legilor firii, 
încălcarea era socotita atât de însemnata, ca cel vinovat 
de ea era pedepsit cu moartea. în Legământul cel Nou, 
acest păcat a dobândit o noua greutate, fiindcă trupurile 
omeneşti au dobândit o noua vrednicie. Ele s-au făcut 
mădulare ale trupului lui Hristos, si călcătorul curatiei 
necinsteşte de acum pe Hristos, strica unirea cu El, 
preface mădularele lui Hristos în mădulare ale curviei (1 
Cor. 6, 15). Curvarul este pedepsit cu moartea sufleteasca. 
De la cel căzut în păcatul curviei se depărtează Sfântul 
Duh; cel care a păcătuit e socotit căzut într-un păcat de 
moarte, într-un păcat ce înstrăinează de mântuire, într-un 
păcat care e chezăşie a unei pierzanii de neocolit si a 
veşnicelor chinuri din iad, daca acest păcat nu e tămăduit 
la buna vreme prin pocăinţa. 

Ce este curăţia? E o virtute potrivnica patimii curviei; 
este înstrăinarea trupului de căderea cu fapta în păcat si 
de toate faptele care duc la păcat, înstrăinarea mintii de 
gândurile si visările curvesti, iar a inimii, de simţămintele si 
înclinările curvesti, după care urmează si înstrăinarea 



trupului de pofta trupeasca. Unii spun ca a cădea în curvie 
cu trupul si a cădea în ea cu mintea si cu inima sunt 
nelegiuiri de aceeaşi greutate si însemnătate. Ei îsi 
întemeiază aceasta părere pe cuvintele Mântuitorului: Tot 
cela ce caută la femeie spre a o pofti pe ea, iată, a 
preacurvit cu dânsa în inima sa (Mt. 5, 28). Greşita părere! 
Aceste cuvinte au fost spuse spre a arata deplina porunca 
Vechiului Legământ; ele au fost spuse celor ce socoteau 
păcat doar curvia trupeasca, nepricepând ca gândurile 
rele, printre care se număra si gândurile de curvie, ies din 
inima si spurca pe om (Mt. 15, 19-20), despart de 
Dumnezeu (înt. Sol. 1, 3), răpesc curăţia, mijlocul vederii 
lui Dumnezeu. Desfătarea de gânduri si simţăminte 
curvesti este curvie a inimii si spurcare a omului, ce îl face 
netrebnic spre partasia cu Dumnezeu, iar curvia trupului 
este schimbarea întregii fiinţe omeneşti prin împreunarea 
cu un alt trup (1 Cor. 6, 16), este desăvârşita înstrăinare de 
Dumnezeu, e moarte, e pierzanie. Pentru a ieşi din cea 
dintâi stare, omul are nevoie sa se trezească; pentru a ieşi 
din cea de-a doua, trebuie sa învie, trebuie sa se nască din 
nou prin pocainta.[...] 

Grait-a Sfântul Isaac Şirul: „Cel care nu se 
depărtează din voia sa de pricinile păcatului este tras de 
păcat împotriva voii sale". Aceasta pravila, care priveşte 
îndeobşte viata monahala, este deosebit de însemnata 
pentru cei care au intrat în lupta cu firea căzuta. De folos 
este noua sa nu vedem deloc rodul de a cărui gustare ne- 
am lepădat. Din aceasta pricina, pravilele Sfinţilor Părinţi 
opresc intrarea femeilor în mănăstiri de bărbaţi, precum se 
tine si acum în Sfântul Munte Athos. în viata Sfântului loan 
Scararul se spune ca, prin vieţuirea pustnicească si 
înstrăinarea de căutarea la fata, a stins de tot, în sine 
văpaia poftei. Toţi Sfinţii Părinţi s-au străduit, după putinţa, 
sa nu aibă de-a face cu femei, si aceasta purtare ne-au 
predanisit-o în cărţile lor mântuitoare de suflet, de 
Dumnezeu insuflate. Părinţii, ştiind cât de lesne se 
poticneşte omul, nu se încredeau nici în sfinţenia lor, nici în 
batrânetele lor adânci si neputinţa vârstei de a păcătui. 
Până la sfârşitul vieţii, ei nu au contenit a se depărta de 
pricinile păcatului: aceasta depărtare este cel mai puternic 
mijloc de biruinţa asupra păcatului. Ajungând Preacuviosul 
Sisoe cel Mare la bătrâneţe adânca, ucenicul lui, Avva 
Avraam, l-a îmbiat sa se mute undeva mai aproape de 
oameni. A răspuns bătrânul de nouăzeci de ani: „Sa ne 
salasluim unde nu sunt femei". Ucenicul a întâmpinat: „Dar 
unde este locul în care sa nu fie femei, afara de pustie ?" 
Stareţul a grăit: „Du-ma, dar, fiule, în pustie". înclinarea 
cea buna a voii omului se întăreşte departe de sminteli, 
primeşte o neobişnuita putere si tărie; dimpotrivă, fiind în 
apropierea smintelilor, începe sa slăbească puţin câte 
puţin, si în cele din urma se perverteşte cu totul. Astfel, 
gheata se întăreşte din ce în ce mai mult pe ger; când este 
supusa căldurii, însă, se topeşte si piere. Fraţilor! Se cade 
noua sa ne îndepărtam de cunoştinţa, mai ales apropiata, 
cu femeile, de vederea deasa si împreuna vorbirile dese cu 
ele. Voi, care v-ati hotărât sa biruiţi firea! Pricepeţi ca 
aceasta biruinţa nu este cu putinţa daca vom fi supuşi 
neîncetat înrâuririi firii, aţâţând în noi înşine lucrarea ei. 

Preacuviosul Pimen cel Mare a zis cuiva care era 
luptat de patima curviei: „Daca monahul îsi va înfrâna 
pântecele si limba si va păzi străinătatea, nu va muri de 
moartea sufleteasca ce atinge pe oricine cade în curvie. 
Prin numele de străinătate se înţelege aici îndepărtarea de 
viata împrăştiata, de purtarea sloboda, de cunoştinţele 
multe si apropiate, din care se aprinde pofta trupeasca. 
Preacuviosul Isaia Pustnicul spunea ca războiul curviei se 



întăreşte din următoarele cinci pricini: grairea în desert, 
slava deşartă, somnul mult, împodobirea cu vesminte si 
îmbuibarea. Dintre pricinile atâtarii patimii curviei, cu 
deosebita putere lucrează si deosebit de vătămătoare sunt 
doua: călcarea străinătăţii si îmbuibarea. E greu de spus 
care din ele e mai pierzătoare! Cel ce s-a supus si robit 
uneia dintre ele nu va putea sa tina piept în lupta împotriva 
firii sale. Pentru dobândirea curatiei este neapărat nevoie 
de lepădarea acestor pricini, a amândurora. După ce am 
luat aminte în chip deosebit la pazirea de pricinile de 
căpetenie ale atâtarii poftei, sa nu le trecem cu vederea 
nici pe cele de rangul al doilea, sa ne păzim si de ele. Si o 
pricina de mai mica putere dobândeşte o deosebita putere 
prin obişnuinţa, atunci când nu luam seama la ea. De 
pilda, unii postesc, trăiesc în însingurare si neagonisire, 
roagă pe Dumnezeu pentru înfrânarea poftelor firii lor, dar, 
totodată îsi îngăduie sa grăiască de rau, sa certe, sa 
osândească pe aproapele, sa-si bata joc de el; ajutorul lui 
Dumnezeu se depărtează astfel de la ei; rămân de capul 
lor si nu afla putere sa se împotrivească imboldurilor 
păcătoase ale firii cazute.[...] 

Sfinţii Părinţi poruncesc sa păzim capul şarpelui 
(Fac. 3, 15), adică sa luam seama la gândul păcătos chiar 
de la începutul lui si sa îl lepădăm. Aceasta s-a spus cu 
privire la toate gândurile păcătoase, dar mai cu seama la 
cel al curviei, care are ca împreuna lucratoare firea căzuta 
si care, din aceasta pricina, are asupra noastră o 
deosebita înrâurire. Preacuviosul Casian Romanul 
porunceşte monahului începător sa mărturisească fara 
întârziere stareţului gândul păcătos ce îi vine . Acest mijloc 
e minunat; el este cel mai bun pentru începător dar si 
pentru cel sporit rămâne în unele împrejurări foarte 
trebuincios si totdeauna folositor, întrucât strica în chip 
hotărâtor prietenia cu păcatul la care atrage firea bolnava. 
Fericit cel ce poate întrebuinţa cu lucrul acest mijloc! Fericit 
începătorul care a aflat stareţ căruia sa îi poate descoperi 
gândurile sale! Monahilor care nu au putinţa de a merge 
mereu la un stareţ, Părinţii le poruncesc sa lepede fara 
întârziere gândul păcătos care se iveşte, fara a intra de fel 
în vorba ori cearta cu el (acestora urmându-le negreşit 
atragerea de către păcat) si sa tinda la rugăciune. Acest 
mijloc a fost întrebuinţat cu foarte mare reuşita si roadă de 
către Preacuvioasa Măria Egipteanca, precum se vede din 
viata ei. „Daca cineva", spune Preacuviosul Nil Sorski, „în 
orice necaz întâlnit si în fata oricărui gând adus de către 
vrăjmaşul, va striga plângând după ajutor la bunătatea lui 
Dumnezeu, degrab va simţi linişte, daca se va ruga întru 
înţelegere". „Precum este în firea focului sa mistuie 
vreascurile, asa este si în firea lacrimilor curate sa 
nimicească toata întinaciunea trupului si a duhului", a spus 
Sfântul loan Scararul. Când suntem în singurătate, daca 
ne năpădesc gândurile si visările curvesti si trupul ni se 
aprinde în chip neobişnuit, trebuie sa cădem în genunchi si 
chiar cu fata la pământ înaintea sfintelor icoane, urmând 
Sfintei Măria Egipteanca, si cu lacrimi sa îl rugam pe 
Dumnezeu ca sa ne miluiască. Cercarea nu va întârzia sa 
dovedească apropierea lui Dumnezeu fata de noi si 
stăpânirea Lui asupra firii noastre; aceasta ne-o va aduce 
credinţa vie, iar credinţa vie ne va însufleţi cu o putere 
neobişnuita si ne va aduce biruinţa statornica.[...] 

îndeobşte, Părinţii cei mai înzestraţi cu dreapta 
socotinţa au recunoscut ca, în lupta cu poftele firii, 
înfrânarea de la mâncare si celelalte nevointe trupeşti 
trebuie săvârşite cu înţelepciune si măsura; ca pofta 
trupeasca este doar înfrânata de nevointele acestea, iar de 
biruit este biruita prin smerenie si rugăciune înlăcrimata, ce 

atrag harul Dumnezeiesc la nevoitor; ca marile nevointe 

trupeşti sunt mai mult vătămătoare decât folositoare atunci 

când ele, slăbind peste măsura puterile trupeşti, împiedica 

de la îndeletnicirea cu rugăciunea, plânsul si faptele 

smereniei.[...] 

Un monah din schit, Preacuviosul Agaton, care era 
vestit pentru darul dreptei socotinţe duhovniceşti, a fost 
întrebat cu privire la patima curviei. El a răspuns: „Mergi, 
arunca puterea ta în praf înaintea lui Dumnezeu, si vei afla 
odihna". Răspunsuri asemănătoare au dat în astfel de 
împrejurări si alţi mari Părinţi. Drept si adevărat este 
răspunsul lor! Daca numai Dumnezeu poate sa schimbe 
firea, atunci conştiinţa vătămării pricinuite firii de păcatul 
strămoşesc si smerita rugăciune pentru tămăduirea si 
înnoirea firii de către Ziditorul ei este cea mai puternica, 
cea mai lucratoare arma în lupta cu firea. Aceasta arma 
slăbeşte prin nadajduirea în sine, la care duce nevointa 
trupeasca prisositoare si nepotrivita cu puterile trupeşti ale 
nevoitorului. Preacuviosul Casian Romanul baga de 
seama ca „războiul cu patima poftei trupeşti este de 
neocolit pentru suflet până când sufletul nu va cunoaşte ca 
acest război este mai presus de puterile sale, ca nu este 
cu putinţa a primi izbânda asupra lui prin nevointa si 
sforţarea proprie, fara ajutor si acoperământ de la Domnul. 

Atunci când harul Dumnezeiesc începe sa ne ajute 
deja în chip vădit, primul semn al acestei ajutorări este 
neîncuviintarea gândului, după cum spune Sfântul loan 
Scararul; adică se arata în minte, puţin câte puţin 
neîncuviintarea fata de gândurile si închipuirile păcătoase 
în locul încuviinţării de mai înainte, din care luau naştere 
imboldul păcătos si înfrângerea de fiecare data când 
pentru împotrivire nu era întrebuinţata o silinţa deosebita. 

[■■■] 

Fiule, spune Scriptura, daca te apropii sa lucrezi 

Domnului, găteşte sufletul tau spre ispita: îndrepteaza 
inima ta, si rabdă. Tot ce se va întâmpla tie, primeşte; si 
întru schimbările inimii tale îndelung rabdă (Sir. 2, 1; 2, 4). 
Necazurile au fost de la începutul veacului un semn al 
alegerii dumnezeieşti. Ele au fost un semn care i-a arătat 
pe patriarhi, prooroci, apostoli, mucenici, prea-cuviosi ca 
bineplacuti ai lui Dumnezeu. Toţi sfinţii au trecut pe calea 
cea strâmta a ispitelor si necazurilor, si prin răbdarea lor s- 
au adus pe sine ca jertfe bine primite lui Dumnezeu. Si 
acum Dumnezeu îngăduie ca sufletele sfinte sa treacă prin 
felurite nevoi, ca iubirea lor de Dumnezeu sa se descopere 
în toata limpezimea. Nimic nu se întâmpla cu omul fara 
încuviinţarea si îngăduinţa lui Dumnezeu. Creştinul care 
vrea sa fie următor al Domnului nostru lisus Hristos si sa 
se facă fiu al lui Dumnezeu după har, născut din Duhul, 
este dator în primul rând sa-si pună ca pravila, sa 
socotească drept o îndatorire de neînlaturat răbdarea cu 
suflet bun a tuturor necazurilor si a pătimirilor trupeşti, si a 
neplăcerilor de la oameni, si a bântuirilor drăceşti, si a 
rascularii patimilor sale. [...] 

Cu bărbăţie sa rabdam toate pentru Domnul, asa 
cum se cuvine sa rabde ostaşii viteji care nici de moarte nu 
se înfricoşează pentru împăratul lor. De ce n-am fost 
supuşi unor amărăciuni atât de multe si de mari atunci 
când slujeam lumii si grijilor lumeşti? De ce acum, când 
ne-am apropiat sa slujim lui Dumnezeu, suntem supuşi 
necazurilor de tot felul? Sa ştii ca pentru Hristos se revarsă 
asupra noastră necazurile ca săgeţile. Le sloboade asupra 
noastră vrăjmaşul nostru, diavolul, ca sa se răzbune pe noi 
prin ele pentru bunătăţile pe care nădăjduim si ne străduim 
sa le primim, si totodată pentru a ne slăbănogi sufletele 



prin întristare, prin trândăvie, prin lene, lipsindu-ne în acest 
chip de fericirea pe care o aşteptam. 

Hristos Se lupta în chip nevăzut pentru noi. Acest 
tare si nebiruit Apărător al nostru strica bate cursele si 
maiestriile vrăjmaşului nostru. El însuşi, Domnul si 
Mântuitorul nostru, a mers în vremea vieţii Sale pământeşti 
pe calea cea strâmta si necăjita, nu pe vreo alta. A fost 
neîncetat prigonit, a suferit multe defăimări, batjocuri si 
necazuri si, în cele din urma, moarte de ocara pe cruce în 
mijlocul a doi tâlhari. 

Sa urmam lui Hristos! Sa ne smerim asemenea Lui! 
Asemenea Lui sa nu ne dam în laturi a părea amăgitori si 
iesiti din minţi: sa nu cruţam cinstea noastră, sa nu 
întoarcem fetele noastre de la scuipari si obrajii noştri de la 
lovituri; sa nu căutam nici slava, nici frumuseţea, nici 
desfătările acestei lumi; sa săvârşim călătoria noastră 
pământeasca la fel ca nişte pribegi care nu au unde sa-si 
plece capul; sa primim, sa primim defăimările, înjosirile si 
dispreţul oamenilor ca pe nişte lucruri care nu pot fi 
despărţite de calea pe care ne-am ales-o; sa ne luptam pe 
fata si în taina cu gândurile trufiei, sa surpam din toate 
puterile aceste gânduri ale omului nostru vechi, care caută 
sa învie „eul" sau sub felurite îndreptăţiri părut adevărate. 
Atunci, Fiul lui Dumnezeu, Care a spus Ma voi sălăşlui 
întru ei, si voi umbla (2 Cor. 6, 16). Se va arata în inima 
noastră si ne va dărui putere a stăpâni si a lega pe cel 
tare, a răpi vasele lui, a calea peste aspida si vasilisc. 

Sa lepădăm cârtirea, sa lepădăm plângerile 
împotriva sortii noastre, sa lepădăm tristeţea si tânjeala din 
inima, care fac sufletele slabe sa sufere mai mult decât 
necazurile însele. Sa lepădăm tot gândul la răzbunare si la 
răsplătirea râului cu rau. A Mea este răzbunarea, Eu voi 
răsplăti (Rom. 12, 19), a zis Domnul. Vrei sa înduri 
necazurile cu uşurinţa si înlesnire? Sa îti fie dorita moartea 
pentru Hristos. Aceasta moarte sa stea necontenit înaintea 
ochilor tai. Omoara-te în fiecare zi prin înfrânarea de la 
toate poftele păcătoase ale trupului si ale duhului; omoara- 
te prin lepădarea voii tale si lepădarea îndreptăţirilor de 
sine aduse de raţiunea cea cu nume mincinos si de 
conştiinţa vicleana a omului celui vechi; omoara-te 
înfatisându-ti în culori vii moartea ta, pe care nu vei putea 
s-o ocoleşti. Ni s-a dat porunca de a urma lui Hristos, 
luându-ne crucea. Asta înseamnă ca trebuie sa fim 
întotdeauna gata sa murim cu bucurie si veselie pentru 
Hristos. Daca vom dobândi o astfel de aşezare 
sufleteasca, lesne vom îndura orice necaz văzut si 
nevăzut. Cel ce doreşte sa moara pentru Hristos, ce 
necaz, ce jignire nu va îndura cu mărime de suflet? Ni se 
par grele necazurile noastre tocmai pentru ca nu vrem sa 
murim pentru Hristos, ru vrem sa ne punem numai în El 
toate dorinţele, toate nădejdile, toata înţelegerea, toata 
moştenirea, toata fiinţarea noastră. Cel care năzuieşte a 
urma lui Hristos si a fi împreuna moştenitor cu Dânsul 
trebuie sa urmeze cu râvna pătimirilor Lui. Cei ce îl iubesc 
pe Hristos si următorii Lui îsi arata si îsi dovedesc zălogul 
cel de taina prin faptul ca suferă toate necazurile care li se 
trimit de sus nu numai cu seninătate, ci si cu râvna, si cu 
osârdie, si cu bucurie, si cu recunoştinţa, punându-si în 
Hristos toata nădejdea lor.[...] 

CITIŢI CU LUARE AMINTE DE MAI MULTE ORI, 
CUVINTELE SFINŢILOR PĂRINŢI, LUAŢI AMINTE LA CE NE 
SFĂTUIESC, SI PUNEŢI- LE ÎN FAPTA! 



